Հեղինակավոր Bloomberg հանդեսն անդրադարձել է Հայաստանի երկրորդ նախագահ Ռոբերտ Քոչարյանին՝ նրան ներկայացնելով որպես «Կրեմլի հետ սերտ կապեր ունեցող մարդ, որը քաղաքականություն է վերադառնում նոր կառավարությանը մարտահրավեր նետելու համար»: Սա պաշտոնաթող նախագահի օրեր շարունակ գովազդվող հարցազրույցն է, որտեղ Քոչարյանն, ըստ էության, նոր ոչինչ չի ասել ու դարձյալ գովազդել է իր ընկերական հարաբերությունները Ռուսաստանի նախագահ Վլադիմիր Պուտինի հետ։ Քոչարյանը մնում է իր ոճին հավատարիմ․ նա քննադատել է Նիկոլ Փաշինյանի կառավարությանն ՝ առանց այլընտրանքային տեսակետներ հայտնելու։ Երկրորդ նախագահն ակնհայտորեն սպառված է ու, ըստ էության, չունի որևէ ասելիք, ինչի հետևանքով հարցազրույցի տարբեր դրվագներ միմյանց հակադրվում են։